Publication: Magyar Közlöny
Issue: MK-2004-46 (Year: 2004, Number: 46)
Era: 2004-2010
Section: — az 1995. évi LXVI. törvény szerinti iratkezelést,
Paragraph Index: 704

4. Sajátos szakmai követelmények a. Filmgyártási szakalkalmazottakra Mivel a filmgyártási szakalkalmazottak rendkívül nagy anyagi, technikai és szervezési apparátust megmozgató, az ismétlõdõ mozzanatokat igen sok különleges és egyedi igénnyel párosító produkciókban bizonyos önállósággal és felelõsséggel végzik sajátos feladataikat, megbízható ismeretekkel, biztonságot adó gyakorlottsággal és alkalmazkodóképességgel rendelkezniük a maguk sajátos területén. Ennek érdekében mind elméletben, mind gyakorlatban tudniuk kell: 4.1. a filmgyártási ismereteket: — a fotokémiai képrögzítés, a pozitív-negatív-technika alapjait, — a mozgókép-rögzítés fiziológiai és technikai alapjait, — a kép- és hangfelvételi eszközöket, — a világosítás és a kameramozgatás eszközeit, — a laboratóriumi és a videotechnikával kombinált eljárásokat, — az utómunkákat (beleértve a vágást és a hangosítást). b. Videomûsor-készítõkre Mivel a videomûsor-készítõk elektromágneses kép- és hangrögzítéssel, utómunkával és közvetítõ rendszerekkel foglalkoznak, kezelniük kell tudni az itt használatos eszközöket és berendezéseket, valamint el kell végezzék eszközeik napi karbantartását és érteniük kell szükség szerinti beállításukhoz is. Ennek érdekében mind elméletben, mind gyakorlatban el kell sajátítaniok: 4.2. a videotechnikát: — az elektromos kép- és hangrögzítés, valamint -továbbítás elveit és eljárásait, — az analóg és a digitális videojelek és televíziós rendszerek jellemzõit, — a képfelvevõ, -rögzítõ és -visszaadó eszközök mûködését és mûködtetését, — a hangfelvétel és -rögzítés eszközeit és eljárásait, — az analóg és a digitális editálás, a stúdiótechnika és a mûsorszórás alapjait. c. Szinkrongyártási szakalkalmazottakra és mûsorközlõkre Mivel a mûsorkészítés és -szolgáltatás, illetve a szinkrongyártás meghatározott kifejezõeszközök és hagyományosan kialakult technikai eljárások alkotó alkalmazására és ugyanezen szakmai alapok folyamatos megújítására és bõvítésére alapozva hoz létre ipari keretek között egyedi, illetve sorozatszerû termékeket, a szakemberek mind elméletben, mind pedig gyakorlatban sajátítsák el, legyenek képesek önállóan és kreatívan alkalmazni, illetve esetenként megújítani. 4.3. a szinkrongyártási és mûsorközlõi ismereteket különös tekintettel — a filmhang esztétikájának és technológiájának, — a szinkronizálás teljes folyamatának, — a szinkron-, a rádió- és a televízióstúdió felépítésének és mûködésének, — a szinkronizálással, a hírolvasással, a mûsorközléssel és a mûsorvezetéssel kapcsolatos kommunikációs feladatoknak és lehetõségeknek az áttekintésére; 4.4. a kommunikáció alapismereteit beleértve — a kommunikáció fogalmát, típusait, modelljeit, — a közvetlen emberi kommunikáció jellemzõit és a csoportokban betöltött szerepét, — tömegkommunikáció jellemzõit, funkcióit, rendszerét és mûködési mechanizmusait, — az egyének és a közvélemény befolyásolásának módszereit.

Source: https://magyarkozlony.hu/hivatalos-lapok/fdfd3efa29a2567129f726611fc51580479c62b8/dokumentumok/5301e0c3f9cb98d3d55d93bafc41231514998991/letoltes